Отчетен Доклад

 за работа

 на

 НЧ“ Нов живот – 1919 „ - 2021г.

Добър вечер и добре дошли на уважаемите членове на читалище „ Нов живот – 1919 „ с.Петърч на съмишлениците и гостите на днешното годишно отчетно събрание.

Днес сме тук и искаме да видим и чуем какво се е случвало през 2021г. и да дадем своето мнение и предложения какво бихме искали да се случи и през настоящата година. Ще бъдем максимално кратки , тъй като и вие като организатори и участници добре познавате работата на читалището. Защото заедно поемахме отговорности за подготовките на празниците , спорехме , но и се радвахме на успехите които постигахме.

Ще започнем с една от основните дейности на читалището – Библиотечната:

Наличният фонд на библиотеката е 19138бр. тома различна по вид литература. Ползватели на библиотеката са ученици, работещи и пенсионери. През последните години с навлизане на технологиите читателите непрекъснато намаляват. Тази тревожна тенденция не е само при нас . През 2021г. библиотеката кандидатства по проект на Министерство на културата и получихме 87бр. нови книги и така общият брой е 19225бр.тома .

Редовно в библиотеката се правят витрини за бележити дати от нашата история, като- 19-Февруари обесването на Васил Левски , 3-ти Март Освобождението на България , 24-ти Май Ден на Славянската писменост и култура , 1-ви Ноември Деня на Народните будители и много други. На 2-ри Април отбелязваме Международния ден на детската книга.

По този повод на посещение в библиотеката деца от училище и детската градина . Така децата ще се запознаят с детския отдел и с това как сами могат да намерят дадена книга по името на автора или произведението му. Какъв е срока за заемане на книга и какви са правилата в библиотеката.

За по голямата част от децата това е първо влизане в библиотеката и читалището , но да се надяваме не и последно. Смятаме , че това е добра инициятива , която трябва да продължи , но заради ограниченията и забраните в последните две години сме потърпевши и почти няма посещения. Читателската такса за 2021. Е …70лв... , като не всички читатели са я заплатили . При напомняне или предупреждение , че таксата не е заплатена някои от читателите ( предимно деца ) повече не се връщат. Така освен ,че библиотеката губи читатели , губи и книги които след това трудно може да си върнем .

Другата не по- маловажна дейност , но много по видима и лесна за оценяване от хората е художествената самодейност. И тук е мястото да благодарим на хореографа на ТС „ Релакс „ Иван Александров и на вас прекрасни танцьори за усилията и признанията с които се овенчахте през изминалата година и ни накарахте да се гордеем с вас. Самостоятелният , ви концерт през лятото в гр. Приморско доказа , че се раздавате от сърце и душа както заради самите вас така и заради читалището. Защото , вие сте представители именно на него. На фестивала в с. Градец бяхте отличени с 1-во място, след това Септември месец обиколихме половин България до гр. Неделино и там се представихте чудесно. Бяхте несигурни и неуверени , но с желание и страст стигнахте до сцената на България търси талант.

 Пожелаваме ,ви безброй успехи момичета и момчета , защото ни предстои още по амбициозен календарен план и още върхове за покоряване. Убедени сме , че заедно ще успеем да реализираме още много проекти за сцена.

Нашата увереност идва и от факта , че няма човек от настоятелството ,проверителна комисия или самодеец ,който да остава в страни от организацията и подготовката на който и да е празник организиран от читалището.

А когато усещаме и безрезервната подкрепа на екипа на кметство с. Петърч и до-финансирането за всеки празник от общ. Костинброд е няма как да не се получават нещата. Макар и за част от празниците ние да не сме главно действащо лице винаги сме в подкрепа и помощ на кметство с. Петърч. Тук е мястото най- сърдечно да им Благодарим.

Нека , ви запознаем с част от празниците по Календарен план , които не бяха проведени. Тъжно е защото така традициите избледняват и се забравят , а хората жадуват за тържества и веселие.

6-ти Януари ( Йорданов ден ) хвърляне на кръста в река Блато организатор (кметство с. Петърч)

21-ви Януари – Ден на родилната помощ (Бабин ден ) – Служителите на кметство с. Петърч и Читалище „ Нов живот-1919“ поднесоха поздрави към акушерката Соня Николова и най- възрастните баби в селото.

1-ви Март – Читалището и кметството организираха конкурс изработка на Автентична мартеница съвместно Детската градина и училището. Всички участници получиха заслужени награди, а най- важният гост Баба Марта беше подготвила мартеници за всички дошли да я видят.

3-ти Март – не се проведе

8-ми Март – не се проведе

Великден – Служителите на Читалището и Кметството направиха приказна празнична украса на площада. Украса за завиждане !

1-ви Юни – Ден на детето- Читалището и Кметството организираха страхотен празник на площада за всички деца в селото с много игри, награди и изненади.

Фолклорен фестивал „ За пояс „ не се проведе

Празник на Зелето- не се проведе

През изминалата година ни бяха отпуснати средства от общ. Костинброд в размер на 15000 лв. за извършване на ремонтни дейности в читалището. С тях се закупиха материали за – детския отдел , стаята на библиотекара , залата за репетиции , козирката и фоайето .Ремонтните дейности текът бавно защото атмосферните условия през зимата в читалището не позволяват да се работи всички знаем ,че сградата е трудна за отопление.

Вярваме, че ще настъпи ден в който читалището ще бъде уютно и привлекателно както за концерти така и за читатели.

На 18- Декември бяхме домакини на закриването на проекта по ТГС- с общ. Бабушница Република Сърбия. Чрез този проект читалището се сдоби с нови носии от Тракийска и Северняшка област. Наши гости бяха:

 Партньорите ни по проекта , кмета на общ. Бабушница , посланика на Република Сърбия както кметовете на общ. Костинброд и с. Петърч.

Така закриването на проекта ни даде възможност да имаме един мини Коледен концерт , а за финал с празнична заря бяха запалени светлините на Коледната елха в центъра на нашето село.

И преди да приключим , защото обещахме да сме кратки няма да пропуснем да благодарим на целият екип на читалището и на доброволците около него за всеотдайната подкрепа и помощ към нас. Смеем да кажем , че сме пример за цялата община за работа в добър колектив. И когато посрещаме трудностите ,негативите и критиките с усмивка тогава похвалите и признанията се овенчават с успех.

Благодарим ,ви от сърце !